

PROJEKTS uz 15.01.2025.

vēlamais datums izskatīšanai: Attīstības komitejā 15.01.2025.

domē: 30.01.2025.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par zemes ierīcības projekta uzsākšanu zemes vienībā “Kļaviņas”, Ādažos**

Ādažu novada pašvaldības dome izskatīja sabiedrības ar ierobežotu atbildību “AK TRANSGROUP” (reģistrācijas Nr. 40103182152, juridiskā adrese: Rīgas gatve 4, Ādaži, Ādažu nov., LV-2164; turpmāk – Iesniedzējs) 18.12.2024. iesniegumu (reģistrēts 19.12.2024. ar Nr. ĀNP/1-11-1/24/6980) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai sadalītu trīs daļās nekustamā īpašuma “Kļaviņas” (kadastra Nr. 8044 004 0056) zemes vienību "Kļaviņas", Ādažos, Ādažu nov., ar kadastra apzīmējumu 8044 004 0056.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Kļaviņas” (kadastra numurs 8044 004 0056) ir ierakstīts Ādažu pagasta zemesgrāmatas nodalījumā Nr. 100000572692 un pieder īpašumā Iesniedzējam. Īpašuma sastāvā ietilpst zemes vienība "Kļaviņas", Ādažos, Ādažu nov., ar kadastra apzīmējumu 8044 004 0056, 1,5 ha platībā un 6 būves ar kadastra apzīmējumiem 8044 004 0056 001, 8044 004 0056 002, 8044 004 0056 004, 8044 004 0056 005, 8044 004 0056 006 un 8044 004 0056 015.
2. Saskaņā ar Ādažu novada teritorijas plānojumu zemes vienība ar kadastra apzīmējumu 80440040056 atrodas Lauksaimniecības teritorijā (L), kurā atbilstoši Teritorijas izmantošanas un apbūves noteikumu 905.punktam minimālā jaunveidojamā zemes gabala platība noteikta 2500 m2, Transporta infrastruktūras teritorijā (TR), kur minimālā jaunveidojamā zemes gabala platība noteikta pēc funkcionālās nepieciešamības, Ūdeņu teritorijā (Ū), kur minimālā jaunveidojamā zemes gabala platība netiek noteikta, kā arī Polderu sateces baseinu teritorijā (TIN11).
3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu un Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 15.01.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Kļaviņas” (kadastra numurs 8044 004 0056) zemes vienības "Kļaviņas", Ādažos, Ādažu nov., ar kadastra apzīmējumu 8044 004 0056 sadalīšanai.
2. Apstiprināt nosacījumus zemes ierīcības projekta izstrādei (1. pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienību robežu pārkārtošanas priekšlikums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Īpašniekam: Sabiedrībai ar ierobežotu atbildību “AK TRANSGROUP” (reģ. Nr. 40103182152, jur. adrese: Rīgas gatve 4, Ādaži, Ādažu nov., LV-2164

@TPN;

@IDRV

Ilze Urtāne, 29368513